Imtella' Settembru 9, 2021 L-Isqof Spanjol Xavier Novell, ta' 52 sena, irriżenja biex jibda relazzjoni ma' kittieba li l-istejjer tagħha huma ta' natura erotika u satanika. Kien f'Awwissu li għadda li huwa ta r-riżenja tiegħu "għal raġunijiet personali" imma kien issa li l-mezzi tax-xandir fil-pajjiż ħarġuha li qiegħed f'relazzjoni ma' Silvia Caballol. Fl-2010 Novell sar l-iżgħar isqof fi Spanja meta ta' 41 sena ngħata f'idejh it-tmexxija tad-djoċesi ta' Solsona. Novell kien magħruf għall-appoġġ lejn terapiji intiżi biex jibdlu persuni gay, għall-eżorċiżmi li kien involut fihom u għall-fatt li kien favur li r-reġjun tal-Katalunja jinqata' minn ma' Spanja. Id-deċiżjoni tiegħu reġgħet qajmet fi Spanja l-kwistjoni dwar iċ-ċelibat. Novell kien qal li qabel sar qassis kien ħa grazzja ma' tfajla u xtaqt jiżżewwġiha u jkollhom it-tfal.